Vra vir Ed: Oor testamente en eksekuteurs | Maroela Media
Vra vir Ed: Oor testamente en eksekuteurs
Capital Legacy is een van die toonaangewende verskaffers van testamente en boedels in Suid-Afrika met meer as 370 000 kliënte en voorsiening van spesialisdekking vir regsonkostes van bykans R80 miljard.
Eduann Vorster, bemarkingsdirekteur by Capital Legacy, antwoord 'n paar lesersnavrae. Het jy ook 'n vraag? Gebruik die vorm onderaan dié artikel om jou vraag vir Ed te stuur.
Lesersvraag: Ek en my vrou het vier jaar gelede 'n gesamentlike testament opgestel. Ek het verlede jaar my eie persoonlike een opgestel. Is die "gesamentlike" een nog geldig vir my vrou?
Ja, die gesamentlike testament is steeds geldig vir jou vrou, maar nie vir jou nie, aangesien jou nuwe testament dit sal vervang. Ek sou egter voorstel dat jy 'n nuwe testament vir jou vrou opstel sodat daar geen verwarring is nie.
Lesersvraag: Hoe gaan julle weet as ek dood is?
Ons stel voor dat jy die inligting oor waar jy polisse uitgeneem het, en watter maatskappy jy gebruik het om jou testament op te stel en aangewys het om jou boedel te likwideer, met jou geliefdes deel. Dit sal verseker dat hulle weet wie om te kontak in die geval dat jy afsterf.
Lesersvraag: Ek wil weet of daar meer as een mede-eksekuteur mag wees. Kan ek en my broer saam op my ma se boedel aangewys word en die instansie wie die boedel gaan dien? Ek wil ook weet hoeveel kommissie die mede-eksekuteur van die boedel kry.
Ja, jy kan meer as een persoon aanstel om saam met die aangestelde maatskappy as mede-eksekuteur op te tree. Eksekuteursfooie kan soveel as 3,5% (plus BTW) van die waarde van die boedel wees. Hierdie professionele fooie kan soms met die eksekuteur onderhandel word of, soos in die geval met Capital Legacy, kan jy versekering uitneem om hierdie fooie te dek.
Kontak ons gerus by capitallegacy.co.za vir meer inligting – ons bied gratis testament-konsultasies.
Klik hier om te sien watter vrae Ed voorheen beantwoord het.
Klik hier om vorige artikels deur Capital Legacy op Maroela Media te lees.
Het jy ook 'n vraag?
Het jy ook 'n vraag oor testamente, trusts of boedels? Voltooi hierdie vorm sodat Ed dit kan oorweeg vir 'n volgende moontlike lesersnavraag.
Vra vir Ed
Wat wil jy graag weet oor testamente, trusts of boedels?*
Ek gee toestemming dat Maroela Media my inligting met Capital Legacy mag deel sodat my vraag moontlik beantwoord kan word.